*Projekts*

2014.gada \_\_.\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2012.gada 20.novembra noteikumos Nr.782 „Kārtība, kādā politiski represētajām personām, dzēšot privatizācijas sertifikātus, izmaksā kompensāciju naudā”**

Izdoti saskaņā ar likuma "Par privatizācijas sertifikātiem"

9.panta piekto daļu un 17.panta astoto daļu

1. Izdarīt Ministru kabineta 2012.gada 20.novembra noteikumos Nr.782 „Kārtība, kādā politiski represētajām personām, dzēšot privatizācijas sertifikātus, izmaksā kompensāciju naudā” (Latvijas Vēstnesis, 2012, 184. nr.; 2013, 188.nr.) šādus grozījumus:

1. Izteikt 5.punktu šādā redakcijā:

„5. Reizi ceturksnī institūcija, kas pamatojoties uz likuma „Par privatizācijas sertifikātiem” 3.1 panta pirmo daļu ir deleģēta pildīt valsts pārvaldes uzdevumu – privatizācijas sertifikātu aprites administrēšanu, (turpmāk – administrēšanas institūcija) pieprasa no pārvaldes aktuālo informāciju par personām, kurām piešķirts politiski represētās personas statuss un izsniegta politiski represētās personas apliecība. Vienlaikus ar politiski represēto personu sarakstu pārvalde nosūta informāciju par politiski represēto personu (personas kods, vārds, uzvārds, dzimums, miršanas datums (ja persona ir mirusi), Latvijas valstiskās piederības zaudēšanas datums (ja persona ir zaudējusi valstisko piederību), deklarētās dzīvesvietas adrese, politiski represētās personas apliecības numurs un izdošanas datums), bet šo noteikumu 3.3.apakšpunktā minētajā gadījumā – arī informāciju par personas izsūtījumā, nometinājumā vai ieslodzījumā pavadīto gadu skaitu (norādot arī mēnešu un dienu skaitu). Šo noteikumu 3.2.apakšpunktā minētajā gadījumā administrēšanas institūcijā ziņas par izsūtījumā, nometinājumā vai ieslodzījumā pavadīto gadu skaitu pieprasa no attiecīgās pašvaldības.”

2. Aizstāt 6., 19. un 20.punktā vārdus „Privatizācijas aģentūra” (attiecīgajā locījumā) ar vārdiem „administrēšanas institūcija” (attiecīgajā locījumā).

3. Izteikt 8., 9. un 10.punktus šādā redakcijā:

„8. Administrēšanas institūcija atver institūcijā, kurai pamatojoties uz likuma „Par privatizācijas sertifikātiem” 3.1 panta pirmo daļu deleģēts pildīt valsts pārvaldes uzdevumu – privatizācijas sertifikātu kontu apkalpošanu (turpmāk – privatizācijas sertifikātu kontu apkalpojošā institūcija) fonda kontu, kurā tiek ieskaitīti dzēšanai paredzētie politiski represēto personu sertifikāti.

9. Kompensācijas saņēmēju sarakstus administrēšanas institūcija nosūta privatizācijas sertifikātu kontu apkalpojošai institūcijai.

10. Pamatojoties uz administrēšanas institūcijas sarakstos sniegto informāciju, privatizācijas sertifikātu kontu apkalpojošā institūcija divu nedēļu laikā pēc saraksta saņemšanas nosūta (ierakstītā sūtījumā) kompensācijas saņēmējam uzaicinājumu dzēst sertifikātus, norādot dzēšamo sertifikātu skaitu un saņemamās kompensācijas apmēru, kā arī nosūta sertifikātu dzēšanas iesnieguma veidlapu (kopā ar paskaidrojumu par tās aizpildīšanu un darbībām, kuras veicamas attiecīgās personas tiesību izmantošanai).”

4. Izslēgt 11.punktu.

5. Aizstāt 12., 13. un 15.punktos vārdu „banka” (attiecīgajā locījumā) ar vārdiem „privatizācijas sertifikātu kontu apkalpojošā institūcija” (attiecīgajā locījumā).

6. Izslēgt 12.2.apakšpunktu.

7. Svītrot 16.punktā vārdus „no kompensācijas saņēmēja konta”.

8. Izteikt 18.punktu sekojošā redakcijā:

„18. Reizi mēnesī privatizācijas sertifikātu kontu apkalpojošā institūcija nosūta administrēšanas institūcijai informāciju par kompensācijas saņēmējiem, kuri ir iesnieguši sertifikātu dzēšanas iesniegumus, norādot kompensācijas saņēmēja vārdu, uzvārdu, personas kodu, šo noteikumu 10.punktā minētā uzaicinājuma nosūtīšanas datumu un uz fonda kontu pārskaitīto sertifikātu skaitu, kā arī kompensācijas saņēmējiem izmaksājamo kopējo naudas summu. Tāpat privatizācijas sertifikātu kontu apkalpojošā institūcija norāda kredītiestādes konta numuru, uz kuru pārskaitīt kompensāciju izmaksām paredzētos naudas līdzekļus.

9. Aizstāt 19.un 20.punktos vārdus „Latvijas Hipotēku un zemes banka” (attiecīgajā locījumā) ar vārdiem „privatizācijas sertifikātu kontu apkalpojošā institūcija” (attiecīgajā locījumā):

10. Izteikt 21.punktu sekojošā redakcijā:

„21. Lai nodrošinātu šo noteikumu izpildi, privatizācijas sertifikātu kontu apkalpojošās institūcijas darbu finansē no administrēšanas institūcijas rezerves fonda līdzekļiem, kas izveidots, pamatojoties uz likumu "Par valsts un pašvaldību īpašuma objektu privatizāciju".

11. Papildināt ar 21.1.punktu šādā redakcijā:

„21.1. Ja privatizācijas sertifikātu kontu apkalpojošā institūcija nav pārņēmusi no likuma „Par privatizācijas sertifikātiem” pārejas noteikumu 11.punktām minētajām kredītiestādēm privatizācijas sertifikātu kontus un privatizācijas sertifikātu kontu apkalpojošajā institūcijā nav atvērts kompensācijas saņēmēja sertifikātu konts, privatizācijas sertifikātu kontu apkalpojošā institūcija šo noteikumu 10.punktā minētajā uzaicinājumā papildus norāda, ka kompensācijas saņēmējam vispirms ir jāpārceļ konts no attiecīgās kredītiestādes uz privatizācijas sertifikātu kontu apkalpojošo institūciju.

12. Izteikt 1.pielikumu šādā redakcijā:

„1.pielikums   
Ministru kabineta   
2012.gada 20.novembra noteikumiem Nr.782

**Sertifikātu dzēšanas iesnieguma paraugs**

|  |
| --- |
| (adresāts – kredītiestāde, kurā ir atvērts  kompensācijas saņēmēja sertifikātu konts)    (kompensācijas saņēmēja vārds, uzvārds)  personas kods  deklarētās dzīvesvietas adrese     LV-\_\_\_\_\_\_  **iesniegums**  Saskaņā ar likumā "Par privatizācijas sertifikātiem" noteiktajām politiski represētās personas tiesībām lūdzu dzēst privatizācijas sertifikātus un izmaksāt kompensāciju naudā.  Politiski represētās personas apliecību Nr.\_\_\_\_\_\_\_\_\_\_\_\_ man izsniegusi    (pašvaldības nosaukums/Pilsonības un migrācijas lietu pārvalde)  \_\_\_\_\_\_\_\_\_\_\_\_\_\_\_\_\_\_\_\_\_\_  (izsniegšanas datums)  Dzēšamie  (skaits vārdiem un cipariem)  privatizācijas sertifikāti ir:  manā sertifikātu kontā Nr.  citas personas \_\_\_\_\_\_\_\_\_\_\_\_\_\_\_ sertifikātu kontā Nr.  (vārds, uzvārds)  Kompensācijā izmaksājamo naudu lūdzu ieskaitīt  \_  (bankas nosaukums)  norēķinu kontā Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Iesniedzējs (vajadzīgo atzīmēt ar x):   * kompensācijas saņēmējs * pilnvarnieks * aizgādnis     (ziņas par pilnvaru vai aizgādnību)    (datums) (vārds, uzvārds) (paraksts) |

**Ministru prezidente L.Straujuma**

**Ekonomikas ministrs V.Dombrovskis**

**Iesniedzējs:**

**Ekonomikas ministrs V.Dombrovskis**

**Vīza: valsts sekretārs M.Lazdovskis**

20.08.2014. 14:04

721

Drāke

67013162, Martins.Drake@em.gov.lv